סוזי יאבור

**סוזי קרולייה "סו" יאבור** (באנגלית: **Suzy Károlyné "Sue" Javor**; נולדה ב-28 בדצמבר 1933) היא שחקנית טניס שולחן יהודייה-הונגריה ואוסטרלית בעבר. זוכת שתי מדליות ארד באליפות העולם (1953) בזוגות נשים וקבוצתי. פעמיים ברציפות אלופת המכביה (1965 ו-1969) ביחידות ובסך הכל זכתה ב-9 מדליות מהמכבייה, מהן 4 מדליות זהב. במשך 4 שנים הייתה חברה בנבחרת הונגריה, פעמיים ברציפות אלופת הונגריה (1955 ו-1956) בזוגות נשים ופעמיים סגנית אלופת הונגריה (1953) ליחידות. 10 פעמים אלופת אוסטרליה (בין השנים 1958 ו-1970) ביחידות.

## ביוגרפיה
יאבור נולדה וגדלה בבודפשט, הונגריה, בת להורים יהודים. נולדה בשם: פנטוס "ז'וז'ה " ז'וז'אנה (בהונגרית: **Fantusz "Zsuzsa" Zsuzsanna**).  היא התאמנה בקבוצת MÁVAG SK בהדרכתו של קרוי יאבור לימים בעלה, שכלל את השחקניות הטובות בהונגריה באותה העת.

### 1953
#### סגנית אלופת הונגריה ביחידות
באליפות הונגריה שנערכה בסוף פברואר תחילת מרץ 1953 היא זכתה בשתי מדליות, כסף וארד. מדליית כסף בטורניר ליחידות לאחר שהפסידה במשחק הגמר לגיזלה פרקש ומדליית ארד בטורני לזוגות נשם בידח עם אדית שאגי.
#### מדליית ארד באליפות עולם
שלושה שבועות לאחר מכן, באליפות העולם שנערכה בבוקרשט, רומניה בסוף מרץ היא זכתה בשתי מדליות ארד, בטורניר לזוגות נשים ביחד עם אדית שאגי הן הפסידו בשלב חצי הגמר ליהודייה מרומניה אנג'ליקה רוזיאנו וגיזלה פרקש מהונגריה ב-3 מערכות, שזכו בטורניר במדליית זהב ובטורניר הקבוצתי ביחד עם אגנש אלמשי-שימון, גיזי פרקש ואווה קוציאן אחרי רומניה ואנגליה. בטורניר ליחידות, לרוע מזלה היא נפגשה עם אלופת העולם 3 פעמים ברציפות אנג'ליקה רוזיאנו כבר בשלב שמינית הגמר והפסידה לה ב-3 מערכות. רוזיאנו זכתה בטורניר במדליית הזהב הרביעית שלה מתוך 6 רצופות. 

### 1954
באליפות הונגריה שנערכה בשנת 1954 היא זכתה במדליית ארד בטורניר לזוגות נשים ביחד עם אווה מרושבולי.

באליפות העולם לנערות שנערכה אותה שנה היא זכתה במדליית זהב בזוגות נשים.

### 1955
#### אלופת הונגריה
באליפות הונגריה שנערכה בשנת 1955 היא זכתה בשתי מדליות, זהב וכסף. מדליית זהב בטורניר לזוגות נשים ביחד עם אדית שאגי ומדליית כסף בטורני לזוגות מעורבים ביחד עם מיקלוש ארוואי

### 1956
באליפות הונגריה שנערכה בפברואר 1956 היא זכתה בשתי מדליות, זהב וכסף. מדליית זהב בטורניר לזוגות נשים ביחד עם אימרה קרקש ומדליית כסף בטורניר ליחידות לאחר שהפסידה במשחק הגמר לגיזלה פרקש.

### 1957
לאחר המרד ההונגרי בשנת 1957 היא נסעה עם בעלה לטורניר באוסטריה אך לא חזרו למולדתם. באפריל אותה שנה הם היגרו מברמרהאפן גרמניה למלבורן אוסטרליה. באותה שנה נולד בנם.

### 1961
#### אלופת המכבייה
ב שנערכה בספטמבר 1961 היא זכתה ב-3 מדליות, 2 זהב ו-1 כסף. מדליות זהב בטורניר לזוגות נשים ביחד עם לוסי כהן לאחר ניצחון במשחק הגמר על אנג'ליקה רוזיאנו ובתה מיקי רוזיאנו מישראל 1-3 (21-18, 16-21, 16-21, 9-21) ובטורניר הקבוצתי, לפני ישראל (אנג'ליקה רוזיאנו ותלמה גלאוברט) ודרום אפריקה (א. חייט ו-ל. לוין). מדליית כסף בטורניר ליחידות לאחר הפסד במשחק הגמר לאנג'ליקה רוזיאנו 3-0 (21-19, 21-16, 21-18).

### 1963
בשנת 1963 היא השתתפה באליפות העולם שנערכה בפראג צ'כוסלובקיה כנציגת אוסטרליה.
#### אלופת שווייץ
באליפות שווייץ הפתוחה ליחידות שנערכה בשנת 1963 היא זכתה במדליית זהב.

### 1965
ב שנערכה באוגוסט 1965 היא זכתה ב-4 מדליות, 1 זהב, 2 כסף ו-1 ארד. מדליית זהב בטורניר ליחידות לאחר ניצחון במשחק הגמר על איירין אוגוס מבריטניה. מדליות כסף, בטורניר לזוגות נשים ביחד עם סילבר מאוסטרליה, לאחר הפסד במשחק הגמר לאיירין אוגוס ואברהמס מבריטניה ובטורניר לזוגות מעורבים ביחד עם יוסף ישועה מישראל לאחר הפסד במשחק הגמר לאיירין אוגוס וסטנלי ג'ייקובסון בריטניה. מדליית ארד בטורניר הקבוצתי, אחרי בריטניה ודרום אפריקה.

### 1969
ב שנערכה באוגוסט 1969 היא זכתה בשתי מדליות, 1 זהב ו-1 כסף. מדליית זהב בטורניר ליחידות בפעם השנייה ברציפות לאחר ניצחון במשחק הגמר על איירין אוגוס שייצגה את ארצות הברית 0-3 (10-21, 23-25, 8-21). מדליית כסף בטורניר לזוגות נשים ביחד עם ג'וייס הכט מקנדה לאחר הפסד במשחק הגמר ללאה נויברגר ואיירין אוגוס מארצות הברית 2-0 (22-20, 21-19)

## חיים אישיים
בנה, רובי יאבור בנה, רובי, היה גם חבר נבחרת טניס השולחן של אוסטרליה.

## תארים והישגים
* בין השנים 1958 ו-1970 היא זכתה 10 פעמים באליפות אוסטרליה ליחידות, 8 פעמים בזוגות נשים, 1 בזוגות מעורבים (1967), ו-5 פעמים סגנית אלופת בזוגות מעורבים. דורגה במקום הראשון 11 פעמים ובכך הייתה לשחקנית טניס השולחן המצטיינת ביותר באוסטרליה.
* היא זכתה 11 פעמים באליפות ויקטוריה ליחידות, 12 פעמים באליפות ויקטוריה לנשים בזוגות, 7 פעמים באליפות ויקטוריה בזוגות מעורבים. היא דורגה בוויקטוריה במקום הראשון 13 פעמים וקיבלה את הפרס הצרפתי לשחקנית הטובה ביותר בוויקטוריה, שבע פעמים.
* באליפות טסמניה וקווינסלנד היא זכתה באליפויות ביחידות, זוגות נשים וזוגות מעורבים, ובאליפות ניו סאות' ויילס היא זכתה ביחידות ובזוגות נשים.
* בסך הכל היא זכתה ב-95 טורנירים ליחידות והייתה סגנית אלופת רק שלוש פעמים. היא זכתה ב-72 טורנירי זוגות נשים עם שנים עשר שותפות, אך בעיקר עם לוריין ניקולסון, וב-44 תארים בזוגות מעורבים. במהלך 15 עונות היא זכתה עם מועדון הכוח ב-14 תארים, כשהיא החמיצה רק אחד בגלל שפעת. המאזן שלה כלל 655 ניצחונות, 16 הפסדים.
* במהלך אירוע הנבחרות האוסטרלי השנתי, היא ניצחה ב-105 משחקי אליפות קבוצתית של ויקטוריה, והפסידה רק בחמישה. 
* היא קיבלה פעמיים את פרס ברנה כשחקנית טניס השולחן של השנה של אוסטרליה.

## הנצחה
בשנת 1986 הוכנסה להיכל התהילה של הספורט באוסטרליה על תרומתה לטניס השולחן באוסטרליה.

## קישורים חיצוניים

## הערות שוליים

קטגוריה:שחקניות טניס שולחן יהודיות
קטגוריה:ספורטאים יהודים הונגרים
קטגוריה:ספורטאים יהודים אוסטרלים
קטגוריה:אלופות המכביה: טניס שולחן
קטגוריה:ילידות 1933